Legal Document

Category: 195

Text:
Αναδιάρθρωση Υπηρεσιών Υπουργείου Δημόσιας Τάξης, σύσταση Αρχηγείου Ελληνικής Αστυνομίας και άλλες διατάξεις. Ο ΠΡΟΕΔΡΟΣ ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ Εκδίδομε τον ακόλουθο νόμο που ψήφισε η Βουλή:ΤΜΗΜΑ ΤΜΗΜΑ Α ΑΠΟΣΤΟΛΗ - ΔΙΑΡΘΡΩΣΗ - ΑΡΜΟΔΙΟΤΗΤΕΣ ΥΠΟΥΡΓΕΙΟΥ ΔΗΜΟΣΙΑΣ ΤΑΞΗΣ Άρθρο 1 Αποστολή Υπουργείου Το Υπουργείο Δημόσιας Τάξης, μέσα στα πλαίσια του Συντάγματος και των νόμων, έχει ως αποστολή: α. Την κατοχύρωση και διατήρηση της δημόσιας τάξης. β. Την προστασία της δημόσιας και κρατικής ασφάλειας. γ. Την πυρασφάλεια, δασοπυρόσβεση και αγροτική ασφάλεια. δ. Την εξασφάλιση της πολιτικής άμυνας της χώρας. ε. Τη συμμετοχή στην εξασφάλιση της εθνικής άμυνας σε συνεργασία με τις ένοπλες δυνάμεις. Άρθρο 2 Διάρθρωση 1. Το Υπουργείο Δημόσιας Τάξης συγκροτείται από: α. Το Γραφείο του Υπουργού. β. Το Γραφείο του Γενικού Γραμματέα. γ. Το Γραφείο Κοινοβουλευτικού Ελέγχου. δ. Το Γραφείο Τύπου και Δημοσίων Σχέσεων. ε. Το Γραφείο Ενημέρωσης του Πολίτη. 2. Στο Υπουργείο Δημόσιας Τάξης επίσης λειτουργούν: α. Η Υπηρεσία Επιτρόπου του Ελεγκτικού Συνεδρίου. β. Το Γραφείο Νομικού Συμβούλου του Κράτους. γ. Η Υπηρεσία Δημοσιονομικού Ελέγχου. δ. Η Υπηρεσία Στατιστικής της Εθνικής Στατιστικής Υπηρεσίας Ελλάδας (Ε.Σ.Υ.Ε.). 3. Στο Υπουργείο Δημόσιας Τάξης υπάγονται: α. Η Ελληνική Αστυνομία. β. Το Πυροσβεστικό Σώμα. γ. Η Διεύθυνση Παλλαϊκής Αμυνας (Π.ΑΜ.)- Πολιτικής Σχεδίασης Εκτακτης Ανάγκης (Π.Σ.Ε.Α.). δ. Η Διεύθυνση Αγροφυλακής. Άρθρο 3 Υπουργός Ο Υπουργός Δημόσιας Τάξης χαράσσει την πολιτική δημόσιας τάξης, στο πλαίσιο της κυβερνητικής πολιτικής, και κατευθύνει, εποπτεύει, συντονίζει και ελέγχει τη δράση των Σωμάτων και Υπηρεσιών του Υπουργείου, με τις οποίες ασκεί τις αρμοδιότητές του. Άρθρο Άρθρο 4 Γενικός Γραμματέας Ο Γενικός Γραμματέας βοηθά τον Υπουργό στην άσκηση των αρμοδιοτήτων του και ασκεί τις αρμοδιότητες που προβλέπει γι αυτόν ο νόμος ή του μεταβιβάζει ο Υπουργός. Άρθρο 5 Αρμοδιότητες Υπηρεσιών Υπουργείου Δημόσιας Τάξης 1. Τα Γραφεία του Υπουργού και του Γενικού Γραμματέα συγκεντρώνουν τα αναγκαία στοιχεία για την ενημέρωση του Υπουργού και του Γενικού Γραμματέα, εξασφαλίζουν τη γραμματειακή εξυπηρέτηση και την επικοινωνία τους με τις Υπηρεσίες και τους πολίτες και γενικά επικουρούν τον Υπουργό και το Γενικό Γραμματέα στο έργο τους. Επίσης, το Γραφείο του Γενικού Γραμματέα παρέχει τις υπηρεσίες γραμματείας στο συλλογικό όργανο που προβλέπεται στο επόμενο άρθρο. Για τη στελέχωση και λειτουργία του Γραφείου του Υπουργού και του Γενικού Γραμματέα έχουν εφαρμογή οι διατάξεις του άρθρου 30 του ν. 1558/1985 (ΦΕΚ 137 Α ). Στα Γραφεία αυτά υπηρετεί και το αναγκαίο προσωπικό από τα Σώματα που υπάγονται στο Υπουργείο Δημόσιας Τάξης. 2. Το Γραφείο Κοινοβουλευτικού Ελέγχου έχει τη φροντίδα για τις απαντήσεις του Υπουργείου στον Κοινοβουλευτικό Ελεγχο της Βουλής. 3. Για τις αρμοδιότητες και τη στελέχωση του Γραφείου Τύπου και Δημοσίων Σχέσεων έχουν εφαρμογή οι διατάξεις του άρθρου 67 του Ν. 1943/1991 (ΦΕΚ 50 Α ). 4. Το Γραφείο Ενημέρωσης του Πολίτη πληροφορεί τους πολίτες για κάθε θέμα αρμοδιότητας των Σωμάτων και Υπηρεσιών του Υπουργείου Δημόσιας Τάξης και δέχεται και προωθεί προς εξέταση στις αρμόδιες Υπηρεσίες τα παράπονα, τις αναφορές, προτάσεις και υποδείξεις τους. Επίσης, τους ενημερώνει για τα δικαιώματά τους και τις ενέργειες που απαιτούνται για τη διεκπεραίωση των υποθέσεών τους. Άρθρο 6 Συμβούλιο Συντονισμού και Στρατηγικής Δημόσιας Τάξης 1. Στο Υπουργείο Δημόσιας Τάξης συνιστάται και λειτουργεί Συμβούλιο Συντονισμού και Στρατηγικής Δημόσιας Τάξης, το οποίο συγκροτείται από τους: α. Γενικό Γραμματέα του Υπουργείου Δημόσιας Τάξης, ως πρόεδρο. β. Αρχηγό της Ελληνικής Αστυνομίας. γ. Αρχηγό του Πυροσβεστικού Σώματος. δ. Προϊστάμενο της Διεύθυνσης Π.ΑΜ. - Π.Σ.Ε.Α.. ε. Υπαρχηγό της Ελληνικής Αστυνομίας. στ. Αρχαιότερο Υπαρχηγό του Πυροσβεστικού Σώματος. ζ. Διευθυντή της Διεύθυνσης Αγροφυλακής, ως μέλη. 2. Τα μέλη του ανωτέρω Συμβουλίου, με εξαίρεση τους Προϊσταμένους των Διευθύνσεων Π.ΑΜ. - Π.Σ.Ε.Α. και Αγροφυλακής, δεν αναπληρώνονται σε περίπτωση έλλειψης, απουσίας ή κωλύματος. Η συμμετοχή του προέδρου σε κάθε συνεδρίαση είναι υποχρεωτική. Ο Διευθυντής της Διεύθυνσης Αγροφυλακής συμμετέχει μόνον όταν συζητούνται θέματα αγροφυλακής ή πολιτικής άμυνας της χώρας. 3. Το Συμβούλιο Συντονισμού και Στρατηγικής Δημόσιας Τάξης έχει τις εξής αρμοδιότητες: α. Καθορίζει τρόπους αποτελεσματικότερης συνεργασίας επί θεμάτων κοινής αρμοδιότητας των Σωμάτων ή και των Διευθύνσεων Π.ΑΜ. - Π.Σ.Ε.Α. και Αγροφυλακής. β. Προτείνει στον Υπουργό Δημόσιας Τάξης τα ενδεικνυόμενα μέτρα για την εφαρμογή της κυβερνητικής πολιτικής στον τομέα της δημόσιας τάξης. γ. Προτείνει στον Υπουργό Δημόσιας Τάξης τα προγράμματα ανάπτυξης και εκσυγχρονισμού των Σωμάτων και των Διευθύνσεων Π.ΑΜ. - Π.Σ.Ε.Α. και Αγροφυλακής. δ. Διαχειρίζεται κρίσιμα θέματα αρμοδιότητας του Υπουργείου Δημόσιας Τάξης και αποφασίζει για την ακολουθητέα στρατηγική προς αντιμετώπισή τους. ε. Παρέχει κατευθύνσεις για την εφαρμογή των αποφάσεών του προς τα Σώματα και τις Διευθύνσεις Π.ΑΜ. - Π.Σ.Ε.Α. και Αγροφυλακής. 4. Το Συμβούλιο συγκαλείται από τον πρόεδρό του, ο οποίος ορίζει και την ημερήσια διάταξη. 5. Στο Συμβούλιο δύνανται να προσκληθούν υπηρεσιακοί παράγοντες του Υπουργείου Δημόσιας Τάξης, εκπρόσωποι άλλων Υπουργείων και δημόσιων ή ιδιωτικών φορέων, καθώς και εμπειρογνώμονες και ειδικοί επιστήμονες. 6. Καθήκοντα Γραμματέα του Συμβουλίου εκτελεί αξιωματικός της Ελληνικής Αστυνομίας ή του Πυροσβεστικού Σώματος ή πολιτικός υπάλληλος κατηγορίας ΠΕ Διοικητικού - Οικονομικού από τους υπηρετούντες στο Γραφείο του Γενικού Γραμματέα. 7. Το Συμβούλιο συνεδριάζει με την παρουσία τουλάχιστον τριών (3) μελών, συμπεριλαμβανομένου και του προέδρου του και εφόσον εξασφαλίζεται για τα συζητούμενα θέματα η ακόλουθη, κατά περίπτωση, σύνθεση: α. Οταν συζητούνται θέματα που αφορούν όλα τα Σώματα και τις Διευθύνσεις Π.ΑΜ. - Π.Σ.Ε.Α. και Αγροφυλακής ή θέματα αγροφυλακής ή πολιτικής άμυνας της χώρας, απαιτείται η παρουσία τουλάχιστον ενός (1) μέλους από κάθε Σώμα και κάθε Διεύθυνση. β. Οταν συζητούνται θέματα που αφορούν μόνο τα δύο Σώματα, απαιτείται η παρουσία τουλάχιστον ενός (1) μέλους από κάθε Σώμα. γ. Οταν συζητούνται θέματα που αφορούν μόνο ένα Σώμα, απαιτείται η παρουσία και των δύο (2) μελών από το Σώμα αυτό. 8. Στις συνεδριάσεις του Συμβουλίου τηρούνται πρακτικά, τα οποία καταχωρούνται στο οικείο βιβλίο. Τα πρακτικά των συνεδριάσεων του Συμβουλίου είναι απόρρητα. Αντίγραφο των πρακτικών υποβάλλεται στον Υπουργό Δημόσιας Τάξης. Στις Υπηρεσίες κοινοποιούνται μόνο οι αποφάσεις του Συμβουλίου, προκειμένου να εκτελεστούν. Η διαφύλαξη του απορρήτου των πρακτικών αποτελεί υπηρεσιακή υποχρέωση του Γραμματέα του Συμβουλίου. Άρθρο 7 Στελέχωση Υπηρεσιών Υπουργείου Δημόσιας Τάξης - Υλικοτεχνικός εξοπλισμός 1. Στις Υπηρεσίες των παραγράφων 1 και 2 του άρθρου 2 του παρόντος και τη Διεύθυνση Π.ΑΜ. - Π.Σ.Ε.Α. αποσπάται, χωρίς χρονικούς περιορισμούς, το αναγκαίο για τη λειτουργία τους προσωπικό της Ελληνικής Αστυνομίας και του Πυροσβεστικού Σώματος. 2. Τα υλικοτεχνικά μέσα, ο εξοπλισμός και οι λοιπές δαπάνες που απαιτούνται για τη λειτουργία των παραπάνω Υπηρεσιών, καλύπτονται από τον προϋπολογισμό του ειδικού φορέα «Ελληνική Αστυνομία», εκτός αν ειδικές διατάξεις προβλέπουν τη διάθεση ή κάλυψη αυτών από άλλους φορείς. Στον πιο πάνω προϋπολογισμό εγγράφονται και οι δαπάνες αποδοχών του προσωπικού που υπηρετεί στις Υπηρεσίες του άρθρου 2 του νόμου αυτού, εφόσον το προσωπικό αυτό δεν μισθοδοτείται από άλλο φορέα. ΤΜΗΜΑ Β ΕΛΛΗΝΙΚΗ ΑΣΤΥΝΟΜΙΑ ΚΕΦΑΛΑΙΟ ΠΡΩΤΟ ΑΠΟΣΤΟΛΗ - ΔΙΑΡΘΡΩΣΗ - ΧΑΡΑΚΤΗΡΑΣ ΕΛΛΗΝΙΚΗΣ ΑΣΤΥΝΟΜΙΑΣ Άρθρο 8 Αποστολή 1. Η Ελληνική Αστυνομία είναι Σώμα Ασφάλειας με τοπική αρμοδιότητα σε όλη την επικράτεια, εκτός από τους χώρους για τους οποίους ειδικές διατάξεις προβλέπουν αρμοδιότητα του Λιμενικού Σώματος, και έχει ως αποστολή: α. Την εξασφάλιση της δημόσιας ειρήνης και ευταξίας και της απρόσκοπτης κοινωνικής διαβίωσης των πολιτών, που περιλαμβάνει την άσκηση της αστυνομίας γενικής αστυνόμευσης και τροχαίας. β. Την πρόληψη και καταστολή του εγκλήματος και την προστασία του Κράτους και του δημοκρατικού πολιτεύματος, στα πλαίσια της συνταγματικής τάξης, που περιλαμβάνει την άσκηση της αστυνομίας δημόσιας και κρατικής ασφάλειας. 2. Η Ελληνική Αστυνομία συμμετέχει στην αντιμετώπιση κάθε έκτακτης ανάγκης που προκύπτει από θεομηνίες και ατυχήματα ή άλλες καταστροφές σε περίοδο ειρήνης ή πολέμου, σε συνεργασία με τις συναρμόδιες αρχές και Υπηρεσίες, καθώς και στην εξασφάλιση της εθνικής άμυνας, σε συνεργασία με τις ένοπλες δυνάμεις. 3. Η άσκηση της αστυνομίας γενικής αστυνόμευσης περιλαμβάνει ιδίως: α. Τη διασφάλιση της κοινωνικής ειρήνης και ευταξίας και την παροχή έννομης προστασίας στους πολίτες και συνδρομής στις αρχές. β. Την τήρηση της τάξης στους δημόσιους χώρους και στις δημόσιες συγκεντρώσεις και συναθροίσεις και την προστασία των ατομικών και συλλογικών δικαιωμάτων των πολιτών κατά τις εκδηλώσεις αυτές. γ. Τον έλεγχο της λειτουργίας δημόσιων κέντρων, θεαμάτων και καταστημάτων. δ. Την τήρηση της τάξης στις συνεδριάσεις των δικαστηρίων και τις μεταγωγές των κρατουμένων. ε. Τον έλεγχο της τήρησης της αγορανομικής και τουριστικής νομοθεσίας. 4. Η άσκηση της αστυνομίας τροχαίας περιλαμβάνει: α. Τη ρύθμιση της κυκλοφορίας πεζών και οχημάτων στους δρόμους και στους λοιπούς δημόσιους χώρους. β. Τη μέριμνα για την εφαρμογή του κώδικα οδικής κυκλοφορίας και των λοιπών διατάξεων που σχετίζονται με την κυκλοφορία πεζών και οχημάτων. γ. Τη διερεύνηση των τροχαίων ατυχημάτων. 5. Η άσκηση της αστυνομίας δημόσιας ασφάλειας περιλαμβάνει ιδίως: α. Τη δίωξη των εγκλημάτων κατά της ζωής, της προσωπικής ελευθερίας, της ιδιοκτησίας και των περιουσιακών δικαιωμάτων. β. Τον έλεγχο και τη δίωξη της παράνομης διακίνησης ναρκωτικών. γ. Τη δίωξη του λαθρεμπορίου και της αρχαιοκαπηλίας. δ. Τη μέριμνα για την προστασία των ανηλίκων και την εφαρμογή των διατάξεων για τα ήθη. ε. Τον έλεγχο της τήρησης των διατάξεων που αφορούν τα υπομνήματα και την προστασία του εθνικού νομίσματος και συναλλάγματος. στ. Την επιτήρηση των τόπων όπου συχνάζουν οι ύποπτοι διάπραξης εγκλημάτων και τον έλεγχο των προσώπων αυτών. ζ. Την αναζήτηση εξαφανισθέντων προσώπων και απολεσθέντων και κλεμμένων αντικειμένων. η. Την αναζήτηση και σύλληψη των διωκόμενων προσώπων. 6. Η άσκηση της αστυνομίας κρατικής ασφάλειας περιλαμβάνει ιδίως: α. Την προστασία του Κράτους και του δημοκρατικού πολιτεύματος. β. Την προστασία των επίσημων προσώπων, Ελλήνων και αλλοδαπών, που βρίσκονται στη χώρα. γ. Τον έλεγχο της τήρησης των διατάξεων που αφορούν την είσοδο, παραμονή και εργασία των αλλοδαπών στη χώρα. δ. Τον έλεγχο της τήρησης των διατάξεων που αφορούν τα όπλα και τις εκρηκτικές ύλες. 7. Η Ελληνική Αστυνομία για την εκπλήρωση της αποστολής της: α. Χρησιμοποιεί επιστημονικές και τεχνικές μεθόδους διαλεύκανσης των εγκλημάτων και διαθέτει εγκληματολογικά εργαστήρια, τα οποία παρέχουν τις υπηρεσίες τους και σε άλλες αρχές. β. Συνεργάζεται με τις αντίστοιχες αρχές και Υπηρεσίες των άλλων χωρών και συμμετέχει στο Διεθνή Οργανισμό Εγκληματολογικής Αστυνομίας (Δ.Ο.Ε.Α. - ΙΝΤΕRΡΟL), στην Ευρωπαϊκή Αστυνομική Υπηρεσία (ΕURΟΡΟL), καθώς και στα όργανα της Ευρωπαϊκής Ενωσης που χειρίζονται θέματα αστυνομικής φύσης. 8. Η έκταση των αρμοδιοτήτων της Ελληνικής Αστυνομίας που εμπίπτουν στα κατά τις προηγούμενες παραγράφους του άρθρου αυτού θέματα της αποστολής της, προσδιορίζεται από τις ισχύουσες κάθε φορά για τα θέματα αυτά διατάξεις. Άρθρο 9 Χαρακτήρας Υπηρεσιών της Ελληνικής Αστυνομίας 1. Η Ελληνική Αστυνομία αποτελεί ιδιαίτερο ένοπλο Σώμα Ασφάλειας και λειτουργεί με τους δικούς της οργανικούς νόμους. Για την εκτέλεση της αποστολής της εφοδιάζεται με τα αναγκαία μέσα και εξοπλισμό. Το αστυνομικό προσωπικό της έχει ιδιαίτερη ιεραρχία, αντίστοιχη της στρατιωτικής, και δικούς του κανόνες πειθαρχίας και δεν εφαρμόζονται στο προσωπικό αυτό οι διατάξεις που αφορούν τους δημόσιους πολιτικούς υπαλλήλους. 2. Ολες οι Υπηρεσίες της Ελληνικής Αστυνομίας και το προσωπικό της τελούν σε διαρκή ετοιμότητα για την πρόληψη και καταστολή του εγκλήματος, την προστασία του δημοκρατικού πολιτεύματος και της έννομης τάξης και την αντιμετώπιση έκτακτων αναγκών. Το αστυνομικό προσωπικό, οι συνοριακοί φύλακες και οι ειδικοί φρουροί θεωρούνται ότι βρίσκονται σε διατεταγμένη υπηρεσία, σε κάθε περίπτωση που καθίσταται αναγκαία η παρέμβασή τους. 3. Το προσωπικό του τελευταίου εδαφίου της προηγούμενης παραγράφου εκπαιδεύεται στη χρήση όπλων και ειδικών μέσων και μηχανημάτων και φέρει για την άσκηση των καθηκόντων του κατάλληλο οπλισμό, εφόδια και μέσα. 4. Με κοινή απόφαση των Υπουργών Εθνικής Αμυνας και Δημόσιας Τάξης, το προσωπικό της Ελληνικής Αστυνομίας δύναται να εκπαιδεύεται και στις σχολές και τα κέντρα εκπαίδευσης των ενόπλων δυνάμεων. Άρθρο 10 Διάρθρωση 1. Η Ελληνική Αστυνομία συγκροτείται από Κεντρικές και Περιφερειακές Υπηρεσίες. 2. Κεντρικές Υπηρεσίες είναι αυτές των οποίων η τοπική αρμοδιότητα εκτείνεται σε ολόκληρη την επικράτεια. Κεντρικές Υπηρεσίες είναι οι εξής: α. Το Αρχηγείο Ελληνικής Αστυνομίας. β. Η Αστυνομική Ακαδημία, η οποία λειτουργεί σε επίπεδο Γενικής Αστυνομικής Διεύθυνσης. γ. Οι Διευθύνσεις Εσωτερικών Υποθέσεων και Οικονομικής Επιθεώρησης, που υπάγονται απευθείας στον Αρχηγό της Ελληνικής Αστυνομίας και η Διεύθυνση Ελεγκτηρίου Δαπανών, που υπάγεται απευθείας στον Υπαρχηγό της Ελληνικής Αστυνομίας. δ. Οι Υπηρεσίες Ασφάλειας Προέδρου της Δημοκρατίας, Βουλής των Ελλήνων, Προέδρου της Κυβέρνησης, Εναέριων Μέσων Ελληνικής Αστυνομίας, οι οποίες λειτουργούν σε επίπεδο Διεύθυνσης και οι Διευθύνσεις Αντιμετώπισης Ειδικών Εγκλημάτων Βίας, Εγκληματολογικών Ερευνών, Υγειονομικού, Πληροφορικής, Διαχείρισης Χρηματικού, Διαχείρισης Υλικού και Τεχνικών Εφαρμογών. 3. Οι Υπηρεσίες των περιπτώσεων β , γ , και δ της προηγούμενης παραγράφου του άρθρου αυτού έχουν διοικητική αυτοτέλεια και υπάγονται, πλην αυτών της περίπτωσης γ , στο Αρχηγείο της Ελληνικής Αστυνομίας. Οι Κεντρικές Υπηρεσίες της περίπτωσης δ εποπτεύονται και ελέγχονται από τον Επόπτη Αυτοτελών Κεντρικών Υπηρεσιών. 4. Περιφερειακές Υπηρεσίες είναι οι Γενικές Αστυνομικές Διευθύνσεις και οι Υπηρεσίες που υπάγονται σε αυτές. Οι Γενικές Αστυνομικές Διευθύνσεις υπάγονται απευθείας στο Αρχηγείο της Ελληνικής Αστυνομίας. ΚΕΦΑΛΑΙΟ Δ ΕΥΤΕΡΟ ΑΡΧΗΓΕΙΟ ΕΛΛΗΝΙΚΗΣ ΑΣΤΥΝΟΜΙΑΣ Άρθρο 11 Έννοια - Έδρα - Αποστολή 1. Συνιστάται Αρχηγείο Ελληνικής Αστυνομίας, με έδρα την πρωτεύουσα του Κράτους, ως ανώτατη επιτελική Υπηρεσία, με την οποία ο Αρχηγός ασκεί τη διοίκηση του Σώματος. Επίσης, το Αρχηγείο επικουρεί τον Υπουργό Δημόσιας Τάξης στην άσκηση των αρμοδιοτήτων του. 2. Το Αρχηγείο Ελληνικής Αστυνομίας αποτελεί την προϊσταμένη αρχή των Κεντρικών και Περιφερειακών Υπηρεσιών που συγκροτούν την Ελληνική Αστυνομία. Το έργο του συνίσταται στη μέριμνα για την εκπλήρωση της αποστολής του Σώματος, στα πλαίσια της πολιτικής του Υπουργείου Δημόσιας Τάξης, και προς το σκοπό αυτόν προγραμματίζει, κατευθύνει, παρακολουθεί και ελέγχει τη δράση των Υπηρεσιών του και εξασφαλίζει τις αναγκαίες προϋποθέσεις για την άσκηση των αρμοδιοτήτων τους. Άρθρο 12 Διάρθρωση Αρχηγείου Ελληνικής Αστυνομίας 1. Το Αρχηγείο Ελληνικής Αστυνομίας διαρθρώνεται στους εξής Κλάδους: α. Κλάδο Αστυνομίας Ασφάλειας και Τάξης. β. Κλάδο Διοικητικού. γ. Κλάδο Οικονομοτεχνικών Μέσων. 2. Ο Κλάδος Αστυνομίας Ασφάλειας και Τάξης χειρίζεται τα θέματα γενικής αστυνόμευσης, τροχαίας, δημόσιας και κρατικής ασφάλειας και προγραμματίζει, κατευθύνει και ελέγχει το έργο των Υπηρεσιών στα θέματα αυτά. Ο Κλάδος αυτός διαρθρώνεται στις εξής Διευθύνσεις: α. Διεύθυνση Γενικής Αστυνόμευσης. β. Διεύθυνση Τροχαίας. γ. Διεύθυνση Δημόσιας Ασφάλειας. δ. Διεύθυνση Κρατικής Ασφάλειας. ε. Διεύθυνση Αλλοδαπών. στ. Διεύθυνση Διεθνούς Αστυνομικής Συνεργασίας, η οποία αποτελεί και την εθνική αρχή στα πλαίσια των συμβάσεων που κυρώθηκαν με τους νόμους 3640/1956 (ΦΕΚ 303 Α ), 2514/1997 (ΦΕΚ 140 Α ) και 2605/1998 (ΦΕΚ 88 Α ). 3. Ο Κλάδος Διοικητικού χειρίζεται τα θέματα πρόσληψης, εκπαίδευσης, πειθαρχίας και εν γένει υπηρεσιακής κατάστασης του προσωπικού, οργάνωσης και λειτουργίας των Υπηρεσιών του Σώματος, κατάρτισης, ερμηνείας και παρακολούθησης της νομοθεσίας, άσκησης των δημοσίων σχέσεων και προγραμματίζει, κατευθύνει και ελέγχει το έργο των Υπηρεσιών στα θέματα αυτά. Ο Κλάδος αυτός διαρθρώνεται στις εξής Διευθύνσεις: α. Διεύθυνση Προσωπικού. β. Διεύθυνση Εκπαίδευσης. γ. Διεύθυνση Οργάνωσης - Νομοθεσίας. δ. Διεύθυνση Δημοσίων Σχέσεων. 4. Ο Κλάδος Οικονομικοτεχνικών Μέσων χειρίζεται τα θέματα προϋπολογισμού, υλικοτεχνικού εξοπλισμού, στέγασης των Υπηρεσιών, καθώς και τα οικονομικά και ασφαλιστικά θέματα του προσωπικού του Σώματος και προγραμματίζει, κατευθύνει και ελέγχει το έργο των Υπηρεσιών στα θέματα αυτά. Ο Κλάδος αυτός διαρθρώνεται στις εξής Διευθύνσεις: α. Διεύθυνση Οικονομικών. β. Διεύθυνση Τεχνικών. 5. Οι Διευθύνσεις των Κλάδων διαρθρώνονται σε Τμήματα. Τα Τμήματα αυτά και οι αρμοδιότητές τους καθορίζονται με προεδρικό διάταγμα, που εκδίδεται κατ εφαρμογή των διατάξεων της παρ. 1 του άρθρου 28 του παρόντος νόμου. 6. Τους Κλάδους του Αρχηγείου καθοδηγεί, συντονίζει, εποπτεύει και ελέγχει ο Προϊστάμενος του Επιτελείου του Αρχηγείου της Ελληνικής Αστυνομίας. Άρθρο 13 Συμβούλιο Επιτελικού Σχεδιασμού και Διαχείρισης Κρίσεων 1. Στο Αρχηγείο Ελληνικής Αστυνομίας συνιστάται και λειτουργεί Συμβούλιο Επιτελικού Σχεδιασμού και Διαχείρισης Κρίσεων, το οποίο συγκροτείται από τους: α. Αρχηγό της Ελληνικής Αστυνομίας, ως πρόεδρο. β. Υπαρχηγό της Ελληνικής Αστυνομίας. γ. Προϊστάμενο του Επιτελείου του Αρχηγείου Ελληνικής Αστυνομίας. δ. Γενικό Επιθεωρητή Αστυνομίας. ε. Προϊσταμένους των Κλάδων του Αρχηγείου Ελληνικής Αστυνομίας, ως μέλη. 2. Ο Πρόεδρος και τα μέλη του Συμβουλίου αναπληρώνονται, σε περίπτωση ελλείψεως, απουσίας ή κωλύματος, από τους νόμιμους αναπληρωτές τους. 3. Το Συμβούλιο Επιτελικού Σχεδιασμού και Διαχείρισης Κρίσεων έχει τις εξής αρμοδιότητες: α. Σχεδιάζει την οργανωτική δομή του Σώματος της Ελληνικής Αστυνομίας, έτσι ώστε να ανταποκρίνεται μακροπρόθεσμα στις εξελίξεις που αφορούν την αποστολή της. β. Αναλύει την πορεία της εγκληματικότητας και σχεδιάζει αστυνομικά μέτρα για την πρόληψη και καταστολή της. γ. Καθορίζει τους μεσοπρόθεσμους και μακροπρόθεσμους στόχους του Σώματος. δ. Παρακολουθεί και αναλύει τα γεγονότα τα οποία μπορούν να προκαλέσουν κρίσεις στον τομέα της δημόσιας τάξης και σχεδιάζει την τακτική αντιμετώπισής τους. ε. Παρέχει κατευθύνσεις για την επιχειρησιακή τακτική που επιβάλλεται να ακολουθήσουν οι εκτελεστικές Υπηρεσίες προς αντιμετώπιση έκτακτων και σοβαρών γεγονότων, τα οποία μπορούν να κλονίσουν το αίσθημα ασφάλειας των πολιτών. στ. Ιεραρχεί τις υφιστάμενες ανάγκες σε προσωπικό, εξοπλισμό και μέσα και μεριμνά για την αντιμετώπισή τους. ζ. Μελετά τα θέματα προσλήψεων, υπηρεσιακής εξέλιξης, καταστάσεων και αμοιβών του προσωπικού και προτείνει μέτρα για τη βελτίωσή τους. η. Σχεδιάζει τα συστήματα διοίκησης και εκπαίδευσης του προσωπικού. θ. Παρέχει κατευθύνσεις για την κατάρτιση του ετήσιου προϋπολογισμού και του προγράμματος δημοσίων επενδύσεων της Ελληνικής Αστυνομίας. 4. Το Συμβούλιο συγκαλείται από τον Αρχηγό της Ελληνικής Αστυνομίας, ο οποίος καθορίζει και την ημερήσια διάταξη. 5. Στο Συμβούλιο δύνανται να προσκληθούν υπηρεσιακοί παράγοντες του Σώματος και του Υπουργείου Δημόσιας Τάξης, εκπρόσωποι άλλων Υπουργείων και δημόσιων ή ιδιωτικών φορέων, καθώς και εμπειρογνώμονες και ειδικοί επιστήμονες. 6. Καθήκοντα Γραμματέα του Συμβουλίου εκτελεί αξιωματικός της Ελληνικής Αστυνομίας. 7. Το Συμβούλιο συνεδριάζει με την παρουσία τουλάχιστον τεσσάρων (4) μελών, εφόσον ένα από τα μέλη του είναι Αντιστράτηγος Αστυνομίας. Οταν συγκαλείται για τη διαχείριση κρίσεων δε μετέχουν στη σύνθεσή του οι Προϊστάμενοι των Κλάδων. 8. Στις συνεδριάσεις του Συμβουλίου τηρούνται πρακτικά τα οποία καταχωρούνται στο οικείο βιβλίο. Τα πρακτικά των συνεδριάσεων του Συμβουλίου είναι απόρρητα. Στις Υπηρεσίες κοινοποιούνται μόνο οι αποφάσεις του Συμβουλίου, προκειμένου να εκτελεστούν. Η διαφύλαξη του απορρήτου των πρακτικών αποτελεί υπηρεσιακή υποχρέωση του Γραμματέα του Συμβουλίου. Τη γραμματειακή υποστήριξη του Συμβουλίου παρέχει η Διεύθυνση Προσωπικού του Αρχηγείου Ελληνικής Αστυνομίας. Άρθρο 14 εφαρμογή των διατάξεων της παρ. 1 του άρθρου 28 του παρόντος νόμου. Άρθρο 15 Αστυνομική Επιτροπή Νομού 1. Στην έδρα του νομού, εκτός από τους Νομούς Αττικής και Θεσσαλονίκης, λειτουργεί Αστυνομική Επιτροπή Νομού, που αποτελείται από τον εισαγγελέα Πλημμελειοδικών της έδρας του νομού, ως πρόεδρο, έναν εκπρόσωπο του Γενικού Γραμματέα Περιφέρειας, που ορίζεται από αυτόν, έναν εκπρόσωπο του Νομαρχιακού Συμβουλίου, που ορίζει το εν λόγω συμβούλιο με απόφασή του, έναν εκπρόσωπο της Τοπικής Ενωσης Δήμων και Κοινοτήτων που υποδεικνύει από τα μέλη της η διοικούσα επιτροπή της και τον Αστυνομικό Διευθυντή του νομού, ως μέλη. Για την αναπλήρωση του προέδρου και των μελών της επιτροπής, πλην του Αστυνομικού Διευθυντή του νομού, σε περίπτωση έλλειψης, απουσίας ή κωλύματός τους, ορίζονται από τα ίδια όργανα και αναπληρωτές τους. Ο Αστυνομικός Διευθυντής του νομού αναπληρώνεται από το νόμιμο αναπληρωτή του. Τα θέματα για τα οποία συγκαλείται η Επιτροπή εισηγείται ο Αστυνομικός Διευθυντής του νομού. Οι γραμματειακές υπηρεσίες προς την επιτροπή παρέχονται με μέριμνα του Αστυνομικού Διευθυντή του νομού. 2. Η Αστυνομική Επιτροπή Νομού συγκροτείται με απόφαση του Γενικού Γραμματέα Περιφέρειας και έχει ως αρμοδιότητα να εισηγείται στον Αρχηγό της Ελληνικής Αστυνομίας: α. Τα αστυνομικά μέτρα που πρέπει να ληφθούν σε ιδιαίτερα σημαντικές περιπτώσεις διατάραξης ή κινδύνου διατάραξης της δημόσιας τάξης, καθώς και σε περιπτώσεις μεγάλων πυρκαγιών, καταστροφών ή άλλων έκτακτων αναγκών στο νομό της. β. Τη λήψη μέτρων για την καλύτερη οργάνωση και λειτουργία των Αστυνομικών Υπηρεσιών στο νομό. Για το σκοπό αυτόν η Επιτροπή δέχεται και εξετάζει αναφορές και αιτήματα από δημόσιους και ιδιωτικούς φορείς και τα συμβούλια πρόληψης εγκληματικότητας. ΚΕΦΑΛΑΙΟ ΤΕΤΑΡΤΟ ΘΕΜΑΤΑ ΑΡΜΟΔΙΟΤΗΤΩΝ Άρθρο 16 Ασκηση καθηκόντων προανάκρισης και δημοσίου κατηγόρου 1. Καθήκοντα γενικών ανακριτικών υπαλλήλων ασκεί το αστυνομικό προσωπικό που προβλέπεται από τις διατάξεις της παρ. 1 του άρθρου 33 του Κώδικα Ποινικής Δικονομίας και της παρ. 3 του άρθρου 2 του ν. 2226/1994 (ΦΕΚ 122 Α ). 2. Καθήκοντα δημοσίου κατηγόρου ασκούν οι αξιωματικοί της Ελληνικής Αστυνομίας ή πολιτικοί υπάλληλοι κατηγορίας ΠΕ του Κλάδου Διοικητικού - Οικονομικού. 3. Σε κάθε Αστυνομική Διεύθυνση Νομού ή Αστυνομικό Τμήμα, εκτός της έδρας της, όπου λειτουργεί περιφερειακό πταισματοδικείο, με απόφαση του Αστυνομικού Διευθυντή ορίζεται ένας ή περισσότεροι εκ των αναφερομένων στην παράγραφο 2 του άρθρου αυτού για την άσκηση των καθηκόντων του δημοσίου κατηγόρου. 4. Οπου εδρεύουν πταισματοδικεία και στις Αστυνομικές Υπηρεσίες δεν υπάρχουν οι αναφερόμενοι στην παρ. 2 του άρθρου αυτού, καθώς και σε περιοχές που μεταβαίνει, περιοδικά, ειρηνοδίκης ή πταισματοδίκης, για εκδίκαση ποινικών υποθέσεων, καθήκοντα δημοσίου κατηγόρου μπορεί να ανατίθενται και σε Ανθυπαστυνόμους ή Αρχιφύλακες ανακριτικούς υπαλλήλους. Άρθρο 17 Οικονομική διαχείριση Η οικονομική διαχείριση των Σωμάτων και Υπηρεσιών του Υπουργείου Δημόσιας Τάξης διεξάγεται από τις Υπηρεσίες που καθορίζονται από τον εσωτερικό κανονισμό. Οι δαπάνες πραγματοποιούνται, ελέγχονται και δικαιολογούνται σύμφωνα με τις διατάξεις του δημόσιου λογιστικού. ΚΕΦΑΛΑΙΟ ΠΕΜΠΤΟ ΠΡΟΣΩΠΙΚΟ ΕΛΛΗΝΙΚΗΣ ΑΣΤΥΝΟΜΙΑΣ Άρθρο 18 Κατηγορίες και κατανομή προσωπικού 1. Το προσωπικό της Ελληνικής Αστυνομίας διακρίνεται στις εξής κατηγορίες: α. Αστυνομικό προσωπικό β. Πολιτικό προσωπικό γ. Συνοριακοί φύλακες δ. Ειδικοί φρουροί. 2. Το αστυνομικό προσωπικό διακρίνεται σε προσωπικό γενικών καθηκόντων και σε προσωπικό ειδικών καθηκόντων. 3. Το πολιτικό προσωπικό διακρίνεται σε μόνιμο προσωπικό και προσωπικό με σχέση εργασίας ιδιωτικού δικαίου. 4. Οι συνοριακοί φύλακες και οι ειδικοί φρουροί αποτελούν ιδιαίτερες κατηγορίες προσωπικού, που διέπονται, αντίστοιχα, από τις διατάξεις του ν. 2622/1998 (ΦΕΚ 138 Α ) και του άρθρου 9 του ν. 2734/1999 (ΦΕΚ 161 Α ) και των κατ εξουσιοδότηση αυτών εκδιδόμενων κανονιστικών πράξεων. 5. Η κατανομή των οργανικών θέσεων όλων των κατηγοριών του προσωπικού της Ελληνικής Αστυνομίας στις επί μέρους Υπηρεσίες γίνεται με απόφαση του Αρχηγού της Ελληνικής Αστυνομίας. Με όμοια απόφαση γίνεται και η κατανομή του υγειονομικού προσωπικού σε ειδικότητες. Άρθρο 19 Οργανικές θέσεις αστυνομικού προσωπικού 1. Συνιστώνται μία (1) θέση Αντιστράτηγου Αστυνομίας, τέσσερις (4) θέσεις Υποστρατήγων Αστυνομίας, δέκα (10) θέσεις Ταξιάρχων Αστυνομίας, είκοσι (20) θέσεις Αστυνομικών Διευθυντών και τριάντα (30) θέσεις Αστυνομικών Υποδιευθυντών γενικών καθηκόντων, και καταργούνται ενενήντα τέσσερις (94) θέσεις Αστυφυλάκων. 2. Οι οργανικές θέσεις του αστυνομικού προσωπικού που προβλέπονται από το άρθρο 23 του ν.1481/1984 (ΦΕΚ 152 Α ), όπως αυτές διαμορφώθηκαν μεταγενέστερα με άλλες διατάξεις και αυξομειώνονται με την παρ. 1 του άρθρου αυτού, αποτελούν εφεξής οργανικές θέσεις του Σώματος της Ελληνικής Αστυνομίας και είναι οι εξής: α. Θέσεις αξιωματικών γενικών καθηκόντων που προ-έρχονται από τη Σχολή Αξιωματικών Ελληνικής Αστυνομίας: - Αντιστράτηγοι Αστυνομίας 4 - Υποστράτηγοι Αστυνομίας 14 - Ταξίαρχοι Αστυνομίας 40 - Αστυνομικοί Διευθυντές 160 - Αστυνομικοί Υποδιευθυντές 340 - Αστυνόμοι Α 477 - Αστυνόμοι Β 830 - Υπαστυνόμοι Α και Υπαστυνόμοι Β 1.732 β. Θέσεις αξιωματικών γενικών καθηκόντων που προ-έρχονται από το Τμήμα Επαγγελματικής Μετεκπαίδευσης Ανθυπαστυνόμων: - Αστυνόμοι Α 4 - Αστυνόμοι Β 82 - Υπαστυνόμοι Α και Υπαστυνόμοι Β 355 γ. Θέσεις Ανθυπαστυνόμων - Αρχιφυλάκων και Αστυφυλάκων γενικών καθηκόντων: - Ανθυπαστυνόμοι - Αρχιφύλακες 7.518 - Αστυφύλακες 33.259 δ. Θέσεις αξιωματικών ειδικών καθηκόντων, κατά κατηγορία: (1) Ιερείς: θέση 1. Η θέση αυτή καλύπτεται από αξιωματικό με βαθμό Ταξιάρχου Αστυνομίας μέχρι και Υπαστυνόμου Α . (2) Υγειονομικοί: (α) Ιατροί - Οδοντίατροι: - Υποστράτηγοι Αστυνομίας 1 - Ταξίαρχοι Αστυνομίας 2 - Αστυνομικοί Διευθυντές μέχρι και Υπαστυνόμοι Β(β) Ψυχολόγοι: - Ταξίαρχοι Αστυνομίας 1 - Αστυνομικοί Διευθυντές μέχρι και Υπαστυνόμοι Β 5 (γ) Βοηθοί ακτινολογικών ή μικροβιολογικών εργαστηρίων, οδοντοτεχνικοί και φυσικοθεραπευτές: - Αστυνόμοι Α μέχρι και Υπαστυνόμοι Β 4 (3) Αστυκτηνίατροι: - Ταξίαρχοι Αστυνομίας 1 - Αστυνομικοί Διευθυντές μέχρι και Υπαστυνόμοι Β 31 (4) Εγκληματολογικών εργαστηρίων: (α) Χημικοί, βιοχημικοί, βιολόγοι, ηλεκτρολόγοι μηχανικοί, φυσικοί ηλεκτρονικοί και φαρμακοποιοί: - Ταξίαρχοι Αστυνομίας 1 - Αστυνομικοί Διευθυντές μέχρι και Υπαστυνόμοι Β 12 (β) Πτυχιούχοι Τμήματος Ιατρικών Εργαστηρίων (Τ.Ε.Ι.) και Τεχνολόγοι Τροφίμων (Τ.Ε.Ι.): Αστυνόμοι Α μέχρι και Υπαστυνόμοι Β 3 ε. Θέσεις Ανθυπαστυνόμων - Αρχιφυλάκων και Αστυφυλάκων ειδικών καθηκόντων κατά κατηγορία: (1) Υγειονομικοί: Βοηθοί ακτινολογικών ή μικροβιολογικών εργαστηρίων, οδοντοτεχνικοί και φυσικοθεραπευτές: - Ανθυπαστυνόμοι - Αρχιφύλακες 4. (2) Εγκληματολογικών εργαστηρίων: Πτυχιούχοι Τμήματος Ιατρικών Εργαστηρίων (Τ.Ε.Ι.) και Τεχνολόγοι Τροφίμων (Τ.Ε.Ι.): - Ανθυπαστυνόμοι - Αρχιφύλακες 3.Άρθρο 20 Ιεραρχική κλίμακα 1. Η κλίμακα της ιεραρχίας των βαθμών του αστυνομικού προσωπικού έχει ως εξής: Αντιστράτηγος Αστυνομίας, Υποστράτηγος Αστυνομίας, Ταξίαρχος Αστυνομίας, Αστυνομικός Διευθυντής, Αστυνομικός Υποδιευθυντής, Αστυνόμος Α , Αστυνόμος Β , Υπαστυνόμος Α , Υπαστυνόμος Β , Ανθυπαστυνόμος, Αρχιφύλακας, Αστυφύλακας, Δόκιμος Αστυφύλακας, Αξιωματικοί της Ελληνικής Αστυνομίας είναι όσοι κατέχουν βαθμό Υπαστυνόμου Β και άνω. 2. Ο Δόκιμος Υπαστυνόμος δεν αποτελεί βαθμό της ιεραρχικής κλίμακας και όταν διατίθεται για εκτέλεση αστυνομικής υπηρεσίας που δεν συνάπτεται με την εκπαίδευση, τελεί πάντοτε υπό τις διαταγές αξιωματικού. Επίσης, σε καμιά περίπτωση δεν επιτρέπεται να ασκεί καθήκοντα ανακριτικού υπαλλήλου. Άρθρο 21 Οργανικές θέσεις πολιτικού προσωπικού 1. Συνιστώνται στο Σώμα της Ελληνικής Αστυνομίας οργανικές θέσεις πολιτικού προσωπικού και καταργούνται αντίστοιχες θέσεις που προβλέπονται από τις διατάξεις του άρθρου 26 του Ν. 1481/1984 (ΦΕΚ 152 Α ), όπως διαμορφώθηκε και ισχύει, ως εξής: α. Κατηγορίες και Κλάδοι μόνιμου πολιτικού προσωπικού. (1) Κλάδοι Κατηγορίας ΠΕ: (α) Κλάδος ΠΕ Διοικητικού - Οικονομικού 341 (β) Κλάδος ΠΕ Μηχανικών Ειδικότητες: Ηλεκτρολόγων Μηχανικών 3 Αρχιτεκτόνων Μηχανικών 2 (γ) Κλάδος ΠΕ Μεταφραστών-Διερμηνέων 12 (δ) Κλάδος ΠΕ Χημικών 5 (ε) Κλάδος ΠΕ Βιολόγων 1 (στ) Κλάδος ΠΕ Πληροφορικής Ειδικότητες: Επιστήμης των Η/Υ 5 Μηχανικών Η/Υ 1 (ζ) Κλάδος ΠΕ Στατιστικής 1 (2) Κλάδοι Κατηγορίας Τ.Ε.: (α) Κλάδος ΤΕ Διοικητικού - Λογιστικού 17 (β) Κλάδος ΤΕ Τεχνολογικών Εφαρμογών 12 (γ) Κλάδος ΤΕ Πληροφορικής 2 (3) Κλάδοι Κατηγορίας Δ.Ε.: (α) Κλάδος ΔΕ Διοικητικού - Λογιστικού 1.351 (β) Κλάδος ΔΕ Προσωπικού Κοινωνικών Υπηρεσιών Ειδικότητες: Βοηθών Νοσοκόμων 1 Χειριστών ιατρικών συσκευών 2 (γ) Κλάδος ΔΕ Προσωπικού Η/Υ Ειδικότητες: Χειριστών διατρητικών μηχανών 35 Προγραμματισμού Η/Υ 11 Αυτοματισμού Η/Υ 4 Χειριστών Η/Υ 4 (δ) Κλάδος ΔΕ Μεταφραστών - Διερμηνέων 7 (ε) Κλάδος ΔΕ Τεχνικού Ειδικότητες: Οδηγού 24 Ξυλουργού 1 Δομικής 7 Εργοδηγού 2 Ηλεκτροτεχνιτών αυτ/των 1 Μηχανολογίας 3 Μηχανοτεχνιτών αυτ/των 6 Τεχνίτη αμαξωμάτων 2 Μαγείρων 3 Κομμωτικής 2 (4) Κλάδοι Κατηγορίας ΥΕ: (α) Κλάδος ΥΕ Επιμελητών 17 (β) Κλάδος ΥΕ Βοηθητικού προσωπικού 72 (γ) Κλάδος ΥΕ Προσωπικού καθαριότητας 123 (δ) Κλάδος ΥΕ Εργατών 9 β. Κατηγορίες πολιτικού προσωπικού με σχέση εργασίας ιδιωτικού δικαίου. (1) Με σύμβαση εργασίας αορίστου χρόνου: (α) Ειδικοί συνεργάτες του Κλάδου Αστυνομίας Ασφάλειας και Τάξης 4 (β) Κλάδου ΠΕ Διοικητικού Οικονομικού 1 (γ) Κλάδου ΔΕ Διοικητικού Λογιστικού 22 (δ) Κλάδου ΔΕ Προσωπικού Η/Υ Ειδικότητα Χειριστών Η/Υ 1 (ε) Κλάδου ΔΕ Τεχνικού Ειδικότητα Μηχανολογίας 2 (στ) Ημερομίσθιοι εργάτες 2 (ζ) Ημερομίσθιοι εργατοτεχνίτες 28 (η) Ημερομίσθιοι τεχνίτες 129 (θ) Οδηγοί αυτοκινήτων 15 (ι) Καθαρίστριες 814 (ια) Μάγειροι 39 (ιβ) Βοηθοί μαγείρων 53 (ιγ) Τραπεζοκόμοι 82 (ιδ) Λαντζιέρες 31 (2) Με σύμβαση εργασίας ορισμένου χρόνου: (α) Μάγειροι 4 (β) Βοηθοί μαγείρων 6 (γ) Τραπεζοκόμοι 10 (δ) Κουρείς 2 2. Από τις οργανικές θέσεις του μόνιμου πολιτικού προσωπικού των Κλάδων ΠΕ Διοικητικού - Οικονομικού και ΤΕ Διοικητικού - Λογιστικού, οι τρεις (3) είναι θέσεις Διευθυντή. 3. Οι προσωποπαγείς θέσεις πολιτικού προσωπικού που συστάθηκαν στο Υπουργείο Δημόσιας Τάξης, κατ εφαρμογή των διατάξεων της παραγράφου 4 του άρθρου 7 του Ν. 1339/1983 (ΦΕΚ 35 Α ), όπως αντικαταστάθηκε με τις διατάξεις της παραγράφου 3 του άρθρου 5 του ν. 2452/1996 (ΦΕΚ 283 Α ) και τροποποιήθηκε με το άρθρο 11 του ν. 2713/1999 (ΦΕΚ 89 Α ), αποτελούν, εφεξής, προσωποπαγείς θέσεις του Σώματος της Ελληνικής Αστυνομίας. Άρθρο 22 Οργανικές θέσεις Συνοριακών Φυλάκων και Ειδικών Φρουρών Οι οργανικές θέσεις των Συνοριακών Φυλάκων και Ειδικών Φρουρών που προβλέπονται από τις κείμενες διατάξεις αποτελούν, εφεξής, οργανικές θέσεις του Σώματος της Ελληνικής Αστυνομίας. ΚΕΦΑΛΑΙΟ Ε ΚΤΟ ΔΙΟΙΚΗΣΗ - ΒΑΘΜΟΙ ΔΙΟΙΚΟΥΝΤΩΝ Άρθρο 23 Διοίκηση 1. Ο Αρχηγός της Ελληνικής Αστυνομίας ασκεί τη διοίκηση του Σώματος και είναι υπεύθυνος έναντι του Υπουργού Δημόσιας Τάξης για την άσκηση των καθηκόντων του. Ο Αρχηγός επιλέγεται για θητεία δύο ετών, η οποία δύναται να παραταθεί μέχρι ένα ακόμη έτος. Η αποστρατεία του Αρχηγού πριν τη λήξη της θητείας του επιτρέπεται, είτε κατόπιν αιτήσεώς του είτε για σοβαρούς λόγους που ανάγονται στην άσκηση των καθηκόντων του ή το κύρος της θέσεώς του, μετά από αιτιολογημένη απόφαση του ΚΥ.Σ.Ε.Α.. 2. Ο Υπαρχηγός είναι άμεσος βοηθός του Αρχηγού, τον οποίο και αναπληρώνει σε περίπτωση απουσίας ή κωλύματος. 3. Ο Αρχηγός και ο Υπαρχηγός βοηθούνται στην εκτέλεση των καθηκόντων τους από τον Προϊστάμενο του Επιτελείου του Αρχηγείου της Ελληνικής Αστυνομίας και το Γενικό Επιθεωρητή Αστυνομίας. 4. Ο Γενικός Επιθεωρητής καθοδηγεί, συντονίζει, εποπτεύει και ελέγχει το έργο όλων των Αστυνομικών Υπηρεσιών, πλην αυτών που συγκροτούν τους Κλάδους του Αρχηγείου και των υπαγομένων απευθείας στον Αρχηγό και Υπαρχηγό του Σώματος. 5. Ο Αρχηγός της Ελληνικής Αστυνομίας μπορεί με απόφασή του, που δημοσιεύεται στην Εφημερίδα της Κυβερνήσεως, να μεταβιβάζει στον Υπαρχηγό, τον Προϊστάμενο του Επιτελείου του Αρχηγείου, το Γενικό Επιθεωρητή Αστυνομίας, τους Προϊσταμένους των Κλάδων, τους Διευθυντές των Διευθύνσεων των Κλάδων του Αρχηγείου της Ελληνικής Αστυνομίας και τους Προϊσταμένους των Κεντρικών και Περιφερειακών Υπηρεσιών επιπέδου Γενικής Αστυνομικής Διεύθυνσης και Διεύθυνσης ορισμένες αρμοδιότητές του, εκτός από αυτές που του μεταβίβασε με απόφασή του ο Υπουργός Δημόσιας Τάξης. Επίσης, μπορεί να μεταβιβάζει στα πιο πάνω όργανα το δικαίωμα να υπογράφουν «με εντολή του». 6. Ο Υπαρχηγός της Ελληνικής Αστυνομίας, ο Προϊστάμενος του Επιτελείου του Αρχηγείου, οι Προϊστάμενοι των Κλάδων, οι Διευθυντές των Διευθύνσεων των Κλάδων του Αρχηγείου και οι Προϊστάμενοι των Κεντρικών και Περιφερειακών Υπηρεσιών επιπέδου Γενικής Αστυνομικής Διεύθυνσης και Διεύθυνσης μπορούν να μεταβιβάζουν, ύστερα από έγκριση του Αρχηγού της Ελληνικής Αστυνομίας, σε υφισταμένους τους το δικαίωμα υπογραφής «με εντολή τους» για θέματα αρμοδιότητάς τους, εκτός από αυτά που τους μεταβίβασαν με αποφάσεις τους οι προϊστάμενοί τους. Άρθρο 24 Βαθμοί διοικούντων 1. Ο Αρχηγός της Ελληνικής Αστυνομίας φέρει το βαθμό του Αντιστρατήγου Αστυνομίας. Τον ίδιο βαθμό φέρουν ο Υπαρχηγός, ο Προϊστάμενος του Επιτελείου του Αρχηγείου της Ελληνικής Αστυνομίας και ο Γενικός Επιθεωρητής Αστυνομίας. Ο Υπαρχηγός της Ελληνικής Αστυνομίας είναι ο αρχαιότερος μετά τον Αρχηγό, Αντιστράτηγος Αστυνομίας. 2. Προϊστάμενοι των Κλάδων του Αρχηγείου της Ελληνικής Αστυνομίας τοποθετούνται Υποστράτηγοι Αστυνομίας. Η τοποθέτησή τους γίνεται με απόφαση του Αρχηγού της Ελληνικής Αστυνομίας και είναι ανεξάρτητη από τη σειρά αρχαιότητάς τους. Τον ίδιο βαθμό φέρουν ο Επόπτης Αυτοτελών Κεντρικών Υπηρεσιών, ο Διευθυντής της Αστυνομικής Ακαδημίας, οι Γενικοί Αστυνομικοί Διευθυντές των Γενικών Αστυνομικών Διευθύνσεων Αττικής και Θεσσαλονίκης, καθώς και ο υγειονομικός αξιωματικός που τοποθετείται Διευθυντής της Διεύθυνσης Υγειονομικού. 3. Γενικοί Αστυνομικοί Διευθυντές των Γενικών Αστυνομικών Διευθύνσεων Περιφερειών τοποθετούνται Υποστράτηγοι Αστυνομίας ή Ταξίαρχοι Αστυνομίας. 4. Διευθυντές των Διευθύνσεων των Κλάδων του Αρχηγείου και Διευθυντές των Κεντρικών και Περιφερειακών Υπηρεσιών επιπέδου Διεύθυνσης τοποθετούνται Ταξίαρχοι Αστυνομίας ή Αστυνομικοί Διευθυντές. Επίσης, Ταξίαρχοι Αστυνομίας τοποθετούνται και ως βοηθοί των Γενικών Αστυνομικών Διευθυντών Αττικής και Θεσσαλονίκης. 5. Διευθυντές των Περιφερειακών Υπηρεσιών επιπέδου Υποδιεύθυνσης τοποθετούνται Αστυνομικοί Διευθυντές ή Αστυνομικοί Υποδιευθυντές. 6. Τμηματάρχες των Τμημάτων των Διευθύνσεων των Κλάδων του Αρχηγείου τοποθετούνται Αστυνομικοί Διευθυντές ή Αστυνομικοί Υποδιευθυντές ή Αστυνόμοι Α . 7. Διοικητές και Προϊστάμενοι των Κεντρικών και Περιφερειακών Υπηρεσιών επιπέδου Τμήματος τοποθετούνται Αστυνομικοί Υποδιευθυντές ή Αστυνόμοι Α ή Αστυνόμοι Β ή Υπαστυνόμοι Α ή Υπαστυνόμοι Β . 8. Διοικητές των Αστυνομικών Σταθμών τοποθετούνται Υπαστυνόμοι Α ή Υπαστυνόμοι Β ή Ανθυπαστυνόμοι ή Αρχιφύλακες. 9. Διευθυντές των Διευθύνσεων Δημοσίων Σχέσεων, Διαχείρισης Υλικού και Ελεγκτηρίου Δαπανών τοποθετούνται Πολιτικοί Υπάλληλοι με βαθμό Διευθυντή. Σε θέσεις Προϊσταμένων Τμημάτων Κεντρικών και Περιφερειακών Υπηρεσιών της Ελληνικής Αστυνομίας τοποθετούνται και Πολιτικοί Υπάλληλοι των κατηγοριών ΠΕ, ΤΕ και ΔΕ, σύμφωνα με τον εσωτερικό κανονισμό. 10. Οι ανώτατοι αξιωματικοί της Ελληνικής Αστυνομίας τοποθετούνται με απόφαση του Αρχηγού του Σώματος. ΤΜΗΜΑ Γ ΘΕΜΑΤΑ ΠΥΡΟΣΒΕΣΤΙΚΟΥ ΣΩΜΑΤΟΣ Άρθρο 25 Υπηρεσία Εναερίων Μέσων Πυροσβεστικού Σώματος 1. Συνιστάται στο Πυροσβεστικό Σώμα Υπηρεσία Εναερίων Μέσων, η οποία έχει ως αποστολή την από αέρος υποστήριξη και ενίσχυση των Υπηρεσιών του, κατά την άσκηση των αρμοδιοτήτων τους. Τα θέματα οργάνωσης και λειτουργίας, το διοικητικό της επίπεδο, η υπαγωγή, η έδρα και οι επί μέρους αρμοδιότητές της καθορίζονται με προεδρικό διάταγμα, που προτείνεται από τον Υπουργό Δημόσιας Τάξης. 2. Στην αποστολή της ανωτέρω Υπηρεσίας υπάγονται ιδίως: α. Ο συντονισμός των επίγειων πυροσβεστικών και άλλων δυνάμεων σε συμβάντα αρμοδιότητας του Πυροσβεστικού Σώματος και η διαβίβαση στις δυνάμεις αυτές εντολών και πληροφοριών για την αντιμετώπισή τους. β. Η συμβολή στην καταστολή πυρκαγιών και στη διάσωση θυμάτων από πυρκαγιές, πλημμύρες, σεισμούς και ατυχήματα, στην αναζήτηση εξαφανισμένων προσώπων και τη μεταφορά τραυματιών από τις αιτίες αυτές. γ. Η επιτήρηση ευπαθών δασών και δασικών εκτάσεων και η συμβολή στην ανακάλυψη και σύλληψη των εμπρηστών. δ. Η μεταφορά κυβερνητικών αξιωματούχων, ανώτατων κρατικών λειτουργών και αξιωματικών του Πυροσβεστικού Σώματος για σοβαρούς υπηρεσιακούς λόγους, καθώς και η μεταφορά πυροσβεστικών υπαλλήλων για ανάληψη επείγουσας και σοβαρής πυροσβεστικής επιχείρησης. ε. Η συμβολή στο έργο της εθνικής και πολιτικής άμυνας της χώρας, καθώς και στο έργο των λοιπών Σωμάτων Ασφαλείας ή άλλων Κρατικών Υπηρεσιών, σε σοβαρές και επείγουσες περιπτώσεις, μετά από σχετικό αίτημα των αρμόδιων αρχών και έγκριση του Αρχηγού του Σώματος. 3. Εναέρια μέσα άλλης δημόσιας ή ιδιωτικής Υπηρεσίας ή φορέων που συμμετέχουν στην κατά την προηγούμενη παράγραφο αποστολή του Πυροσβεστικού Σώματος τίθενται υπό τις εντολές του επικεφαλής των πυροσβεστικών δυνάμεων. 4. Οι διατάξεις του άρθρου 1 του ν. 976/1979 (ΦΕΚ 236 Α ), που ρυθμίζουν την έκταση της ευθύνης των οδηγών για τα τροχαία ατυχήματα που προκαλούνται από μηχανοκίνητα οχήματα του Δημοσίου, εφαρμόζονται ανάλογα και για τα ατυχήματα που προκαλούνται από τα εναέρια μέσα του Πυροσβεστικού Σώματος. Η έννοια του αεροπορικού ατυχήματος, τα όργανα και η διαδικασία διερεύνησης αυτού και κάθε αναγκαία λεπτομέρεια καθορίζονται με προεδρικό διάταγμα, που εκδίδεται με πρόταση των Υπουργών Δημόσιας Τάξης και Μεταφορών και Επικοινωνιών. 5. Με κανονισμό εσωτερικής λειτουργίας της Υπηρεσίας Εναερίων Μέσων, που εγκρίνεται με απόφαση των Υπουργών Δημόσιας Τάξης και Οικονομικών και δεν δημοσιεύεται στην Εφημερίδα της Κυβερνήσεως, καθορίζονται ειδικότερα θέματα εσωτερικής διάρθρωσης, σύνθεσης και λειτουργίας της Υπηρεσίας αυτής, εκπαίδευσης του προσωπικού της, τα χρησιμοποιούμενα μέσα, καθώς και ο τρόπος εκτέλεσης της Υπηρεσίας. 6. Η Υπηρεσία Εναερίων Μέσων στελεχώνεται από το μόνιμο πυροσβεστικό προσωπικό και διακρίνεται στο ιπτάμενο, στο οποίο υπάγονται οι χειριστές και οι τεχνίτες εναερίων μέσων, και στο προσωπικό διοικητικής υποστήριξης. Η οργανική δύναμη του προσωπικού ανέρχεται σε δέκα (10) χειριστές και δεκαπέντε (15) τεχνίτες. Ο αριθμός του προσωπικού αυτού δύναται να αυξάνεται με προεδρικό διάταγμα, που προτείνεται από τους Υπουργούς Οικονομικών και Δημόσιας Τάξης. 7. Με προεδρικό διάταγμα, που εκδίδεται ύστερα από πρόταση του Υπουργού Δημόσιας Τάξης, καθορίζονται τα προσόντα του ιπτάμενου προσωπικού της ως άνω Υπηρεσίας και η διαδικασία, τα αρμόδια όργανα και ο τρόπος επιλογής του, καθώς και κάθε άλλη αναγκαία λεπτομέρεια. 8. Για την υγειονομική εξέταση του ιπτάμενου προσωπικού της Υπηρεσίας Εναερίων Μέσων, προς διαπίστωση της πτητικής του καταλληλότητας, εφαρμόζονται ανάλογα οι διατάξεις που ισχύουν κάθε φορά για τη χορήγηση πιστοποιητικών υγείας Α κατηγορίας στο αντίστοιχο προσωπικό της Πολιτικής Αεροπορίας. 9. Στο ιπτάμενο προσωπικό της Υπηρεσίας Εναερίων Μέσων χορηγείται πτητικό επίδομα, οι προϋποθέσεις και το ύψος του οποίου καθορίζονται με κοινή απόφαση των Υπουργών Οικονομικών και Δημόσιας Τάξης. 10. Οι εκπαιδευόμενοι ή μετεκπαιδευόμενοι ως χειριστές ή τεχνίτες εναερίων μέσων, με μέριμνα και δαπάνες του Δημοσίου, υποχρεούνται να υπηρετήσουν στο Σώμα επί δέκα (10) έτη, μετά τη λήξη της εκπαίδευσης ή μετεκπαίδευσης. 11. Με απόφαση των Υπουργών Δημόσιας Τάξης και Οικονομικών, μπορεί να ιδρύονται κλιμάκια της Υπηρεσίας Εναερίων Μέσων και σε άλλες περιοχές της χώρας, τα οποία υπάγονται διοικητικά και επιχειρησιακά σε αυτήν. 12. Μέχρι την ολοκλήρωση της οργάνωσης και λειτουργίας της Υπηρεσίας της παραγράφου 1 του παρόντος άρθρου, η κάλυψη των αναγκών σε ιπτάμενο προσωπικό και τεχνική υποστήριξη των εναερίων μέσων του Πυροσβεστικού Σώματος και η μετεκπαίδευση του ιπτάμενου προσωπικού της μπορεί να ανατίθεται σε άλλη κρατική (πολιτική ή στρατιωτική) Υπηρεσία ή δημόσια επιχείρηση ή ιδιωτικό πρόσωπο παραχωρησιούχο ή ανάδοχο δημόσιας Υπηρεσίας, με κοινή απόφαση του Υπουργού Δημόσιας Τάξης και του συναρμόδιου Υπουργού, ή με σύμβαση έργου μεταξύ του Υπουργού Δημόσιας Τάξης και του οικείου φορέα, κατά περίπτωση, με τους όρους που καθορίζονται στην ανωτέρω απόφαση ή σύμβαση. Άρθρο 26 Θέματα πυρασφάλειας και προσωπικού του Πυροσβεστικού Σώματος 1. Οι υπηρεσίες πυρασφάλειας χώρων και εγκαταστάσεων, οι οποίες βάσει συμβάσεως με το Ελληνικό Δημόσιο αναλαμβάνονται από το φορέα εκμετάλλευσής τους, μπορεί να παρέχονται από το Πυροσβεστικό Σώμα στα πλαίσια άσκησης των αρμοδιοτήτων του, κατόπιν σχετικής συμβάσεως που καταρτίζεται μεταξύ του Ελληνικού Δημοσίου, εκπροσωπουμένου από τους Υπουργούς Οικονομικών και Δημόσιας Τάξης, και του εν λόγω φορέα, έναντι αποζημίωσης υπέρ του Δημοσίου. 2. Στα πλαίσια των καθηκόντων που ασκούν οι πυροσβεστικοί υπάλληλοι, κατ εφαρμογή των διατάξεων της παρ. 2 του άρθρου 1 του Ν. 2612/1998, δύνανται να ενεργούν ελέγχους και έρευνες επί προσώπων και οχημάτων, που διέρχονται μέσα από δασικές εκτάσεις, προς ανεύρεση εύφλεκτων υλών, εμπρηστικών μηχανισμών ή άλλων μέσων που είναι κατάλληλα να προκαλέσουν πυρκαγιά στο δάσος και να προβαίνουν στη σύλληψη των παραβατών και την κατάσχεση των απαγορευμένων μέσων, καθώς και των οχημάτων που χρησιμοποιήθηκαν από τους υπαιτίους εμπρησμού δάσους, στα πλαίσια του Κ.Π.Δ.. 3. Στους εμπρηστές δασών, πέραν των ποινικών κυρώσεων, που προβλέπονται από τις διατάξεις των άρθρων 265 και 266 του Ποινικού Κώδικα, επιβάλλεται και διοικητικό πρόστιμο, ύψους 200.000 έως 20.000.000 δραχμών, ανάλογα με τη μορφή και το βαθμό υπαιτιότητάς τους, το είδος, την έκταση και τη σπουδαιότητα της δασικής εκτάσεως που κάηκε, καθώς και το χρόνο, το προσωπικό και τα μέσα που διατέθηκαν για την κατάσβεση της πυρκαγιάς. Η διαδικασία και τα όργανα επιβολής του διοικητικού προστίμου και τα κριτήρια προσδιορισμού του ύψους του καθορίζονται με απόφαση των Υπουργών Οικονομικών, Γεωργίας και Δημόσιας Τάξης. Με ίδια απόφαση μπορούν να αναπροσαρμόζονται τα προβλεπόμενα από το παρόν άρθρο ανώτερα και κατώτερα όρια του διοικητικού προστίμου. 4. Για τους πυροσβεστικούς υπαλλήλους που κατατάχθηκαν στο Πυροσβεστικό Σώμα, κατ εφαρμογή των διατάξεων του άρθρου 3 παρ. 3 του Ν. 2612/1998 (ΦΕΚ 112 Α ), λογίζεται ως χρόνος πραγματικής δημόσιας υπηρεσίας για όλες τις συνέπειες και ο χρόνος εργασίας τους που διανύθηκε στις Δασικές Υπηρεσίες με σύμβαση ιδιωτικού δικαίου αορίστου χρόνου για τις ανάγκες της δασοπυρόσβεσης. 5. Το πυροσβεστικό προσωπικό δύναται να εκπαιδεύεται ή μετεκπαιδεύεται και εκτός της πυροσβεστικής ακαδημίας, είτε στο εσωτερικό είτε στο εξωτερικό, με έξοδα του ίδιου ή του Δημοσίου, σύμφωνα με τις προϋποθέσεις που καθορίζονται στον κανονισμό του Πυροσβεστικού Σώματος. Στους εκπαιδευόμενους ή μετεκπαιδευόμενους στο εξωτερικό με έξοδα του Δημοσίου καταβάλλονται οι δαπάνες μετακίνησης, που προβλέπονται και για τους λοιπούς δημοσίους υπαλλήλους. 6. Το τελευταίο εδάφιο της παρ. 1 (α) του άρθρου 4 του Ν. 2226/1994 (ΦΕΚ 122 Α ) καταργείται. Άρθρο 27 Οργανικές θέσεις πολιτικού προσωπικού Πυροσβεστικού Σώματος 1. Συνιστώνται στο Πυροσβεστικό Σώμα οργανικές θέσεις πολιτικού προσωπικού και καταργούνται αντίστοιχες θέσεις που προβλέπονται από τις διατάξεις του άρθρου 26 του Ν. 1481/1984 (ΦΕΚ 152 Α ), όπως διαμορφώθηκε και ισχύει, ως εξής: α. Κατηγορίες και Κλάδοι μόνιμου πολιτικού προσωπικού. (1) Κλάδοι Κατηγορίας ΠΕ: (α) Κλάδος ΠΕ Διοικητικού - Οικονομικού 5 (β) Κλάδος ΠΕ Μηχανικών Ειδικότητες: Μηχανολόγων Μηχανικών 2 Ηλεκτρολόγων Μηχανικών 1 Πολιτικών Μηχανικών 1 Χημικών Μηχανικών 1 Πυρομηχανικών 1 (2) Κλάδοι Κατηγορίας ΔΕ: (α) Κλάδος ΔΕ Διοικητικού - Λογιστικού 42 (β) Κλάδος ΔΕ Τεχνικού Ειδικότητες: Μηχανολογίας 1 Ηλεκτρολόγων 1 (3) Κλάδοι Κατηγορίας ΥΕ: Κλάδος ΥΕ προσωπικού καθαριότητας 110 β. Κατηγορίες πολιτικού προσωπικού με σχέση εργασίας ιδιωτικού δικαίου. Καθαρίστριες με σύμβαση εργασίας αορίστου χρόνου 99 2. Οι οργανικές θέσεις του πολιτικού προσωπικού κατανέμονται στις επί μέρους Υπηρεσίες του Πυροσβεστικού Σώματος με απόφαση του Αρχηγού του Σώματος. ΤΜΗΜΑ Δ ΤΕΛΙΚΕΣ - ΜΕΤΑΒΑΤΙΚΕΣ - ΚΑΤΑΡΓΟΥΜΕΝΕΣ ΚΑΙ ΑΛΛΕΣ ΔΙΑΤΑΞΕΙΣ Άρθρο 28 Τελικές διατάξεις 1. Εξουσιοδοτικές διατάξεις νόμων που προβλέπουν την έκδοση κανονιστικών πράξεων για τη ρύθμιση θεμάτων προσωπικού και Υπηρεσιών του Υπουργείου Δημόσιας Τάξης εφαρμόζονται και για το προσωπικό και τις Υπηρεσίες της Ελληνικής Αστυνομίας, του Πυροσβεστικού Σώματος και της Αγροφυλακής. 2. Το πολιτικό προσωπικό που υπηρετεί σε Υπηρεσίες του Πυροσβεστικού Σώματος εντάσσεται, αυτοδικαίως, εντός διμήνου από την έναρξη ισχύος του νόμου αυτού, σε θέσεις αντίστοιχης κατηγορίας, κλάδου και βαθμού του προσωπικού του Πυροσβεστικού Σώματος. Το προσωπικό που υπηρετεί σε κεντρικές και περιφερειακές Υπηρεσίες του Υπουργείου Δημόσιας Τάξης, με εξαίρεση εκείνο της Διεύθυνσης Αγροφυλακής, εντάσσεται, αυτοδικαίως, εντός της αυτής προθεσμίας σε θέσεις αντίστοιχης κατηγορίας, κλάδου και βαθμού του προσωπικού του Σώματος της Ελληνικής Αστυνομίας. Η ένταξη του παραπάνω προσωπικού σε θέσεις προσωπικού του Σώματος της Ελληνικής Αστυνομίας και του Πυροσβεστικού Σώματος διαπιστώνεται με αποφάσεις των οικείων Αρχηγών. 3. Οι διοριζόμενοι κατ εφαρμογή των διατάξεων της παραγράφου 4 του άρθρου 7 του Ν.1339/1983 (ΦΕΚ 35 Α ), όπως αντικαταστάθηκε με τις διατάξεις της παραγράφου 3 του άρθρου 5 του ν. 2452/1996 (ΦΕΚ 283 Α ) και τροποποιήθηκε με το άρθρο 11 του Ν. 2713/1999 (ΦΕΚ 89 Α ) και της παρ. 20 του άρθρου 20 του ν. 2738/1999 (ΦΕΚ 180 Α ), καταλαμβάνουν, εφεξής, οργανικές θέσεις πολιτικού προσωπικού στην Ελληνική Αστυνομία ή το Πυροσβεστικό Σώμα, ανάλογα με το Σώμα από το οποίο προέρχεται ή την αποστολή του οποίου υποστήριξε ο παθών. Αν δεν υπάρχουν κενές οργανικές θέσεις συνιστώνται για τους κατά τα ανωτέρω διοριζόμενους προσωποπαγείς θέσεις. 4. Για το πολιτικό προσωπικό της Ελληνικής Αστυνομίας και του Πυροσβεστικού Σώματος συγκροτούνται ενιαία υπηρεσιακά συμβούλια, με κοινή απόφαση των Αρχηγών της Ελληνικής Αστυνομίας και του Πυροσβεστικού Σώματος, σύμφωνα με τις διατάξεις του Ν. 2683/1999 (ΦΕΚ 19 Α ). Οι γραμματειακές υπηρεσίες στα υπηρεσιακά συμβούλια παρέχονται με μέριμνα της Διεύθυνσης Προσωπικού του Αρχηγείου της Ελληνικής Αστυνομίας. 5. Οι τοποθετήσεις, προαγωγές, μεταθέσεις, αποσπάσεις και απολύσεις του μόνιμου πολιτικού προσωπικού της Ελληνικής Αστυνομίας και του Πυροσβεστικού Σώματος γίνονται με αποφάσεις των Αρχηγών των Σωμάτων, ύστερα από κρίση των οικείων υπηρεσιακών συμβουλίων. 6. Τα αρχεία και ο υλικοτεχνικός εξοπλισμός των Διευθύνσεων των Κλάδων του Υπουργείου Δημόσιας Τάξης περιέρχονται στις αντίστοιχες Υπηρεσίες του Αρχηγείου της Ελληνικής Αστυνομίας. 7. Οπου στις ισχύουσες διατάξεις γίνεται αναφορά σε Κλάδους και Διευθύνσεις Κλάδων του Υπουργείου Δημόσιας Τάξης νοούνται, εφεξής, οι Κλάδοι και οι Διευθύνσεις Κλάδων του Αρχηγείου Ελληνικής Αστυνομίας, οι οποίοι ασκούν τις αντίστοιχες αρμοδιότητες. 8. Οι Αστυνομικές Υπηρεσίες του Υπουργείου Δημόσιας Τάξης αποτελούν, εφεξής, περιφερειακές Υπηρεσίες της Ελληνικής Αστυνομίας και εξακολουθούν να λειτουργούν σύμφωνα με τις ισχύουσες διατάξεις, εφόσον αυτές δεν αντίκεινται στις διατάξεις του παρόντος. 9. Οι διατάξεις του άρθρου 29 του Ν. 1481/1984 (ΦΕΚ 152 Α ) εφαρμόζονται και για το αστυνομικό προσωπικό που κατατάσσεται στην Ελληνική Αστυνομία από την έναρξη εφαρμογής του πιο πάνω νόμου, εφόσον συμπληρώνει το 35ο και δεν υπερβαίνει το 48ο έτος της ηλικίας του την 31η Δεκεμβρίου του έτους εισαγωγής στη Σχολή. Άρθρο 29 Μεταβατικές διατάξεις Μέχρι την έκδοση των κανονιστικών πράξεων, με τις οποίες θα καθοριστούν η οργάνωση, η λειτουργία και οι αρμοδιότητες των Υπηρεσιών που προβλέπονται από τις διατάξεις του παρόντος νόμου, οι Υπηρεσίες του Υπουργείου Δημόσιας Τάξης εξακολουθούν να λειτουργούν σύμφωνα με τις κείμενες διατάξεις, εφόσον αυτές δεν αντίκεινται στις διατάξεις του παρόντος νόμου. Άρθρο 30 Καταργούμενες διατάξεις Από την έναρξη ισχύος του παρόντος καταργούνται οι διατάξεις των άρθρων 1 έως και 7, 10, 13, 19, 22 έως και 24 και 33 του ν. 1481/1984 (ΦΕΚ 152 Α ). Επίσης, καταργείται κάθε γενική ή ειδική διάταξη που αντίκειται στις διατάξεις του παρόντος νόμου. Άρθρο Άρθρο 31 Κατάταξη στις Σχολές Αστυφυλάκων και Πυροσβεστών πολιτών που διακρίνονται για εξαίρετες πράξεις Οποιος συμμετέχει ενεργά στην καταδίωξη ή σύλληψη δραστών σοβαρών εγκληματικών πράξεων ή σε αστυνομική επιχείρηση προς πρόληψη και καταστολή του εγκλήματος ή σε επιχείρηση του Πυροσβεστικού Σώματος προς κατάσβεση πυρκαγιάς ή διάσωση κινδυνευόντων προσώπων, εκθέτοντας αποδεδειγμένα τη ζωή του σε κίνδυνο, εισάγεται καθ υπέρβαση και χωρίς εξετάσεις, μετά από αίτησή του, στη Σχολή Αστυφυλάκων ή Πυροσβεστών, εφόσον διαθέτει τα προβλεπόμενα από τις οικείες διατάξεις προσόντα, πλην του αναστήματος. Η συνδρομή των προϋποθέσεων αυτών διαπιστώνεται με Ενορκη Διοικητική Εξέταση που ενεργείται μετά την υποβολή του σχετικού αιτήματος. Άρθρο 32 Αποζημίωση αστυνομικών για πρόσθετη εργασία Το αστυνομικό προσωπικό των Διευθύνσεων Αστυνομικών Επιχειρήσεων και των Αστυνομικών Τμημάτων των Γενικών Αστυνομικών Διευθύνσεων Αττικής και Θεσσαλονίκης, από το βαθμό του Αστυφύλακα μέχρι και του Υπαστυνόμου Α , επιτρέπεται να διατίθεται, εφόσον επιθυμεί, για εκτέλεση υπηρεσίας πεζής περιπολίας επί ένα 8ωρο, μια φορά την εβδομάδα, πέραν του προβλεπόμενου ωραρίου εργασίας, με την καταβολή αποζημίωσης, η οποία ορίζεται στο ύψος αυτής που προβλέπεται για την πέραν του πενθημέρου εργασία των αστυνομικών, όπως ισχύει κάθε φορά, προσαυξανόμενη κατά 20%, και χορηγείται με τις ίδιες με αυτή προϋποθέσεις. Άρθρο 33 Αποζημίωση αστυνομικών για λήψη μέτρων σε αθλητικούς χώρους 1. Από τα έσοδα των Αθλητικών Σωματείων, των Τμημάτων Αμειβομένων Αθλητών (Τ.Α.Α.) και των Αθλητικών Ανωνύμων Εταιρειών (Α.Α.Ε.), που προέρχονται από τα τηλεοπτικά τους δικαιώματα, για τη μετάδοση των αγώνων που αναφέρονται στο εδάφιο α της παρ. 5 του άρθρου 41 του ν. 2725/1999 και των συναφών με αυτούς διαφημίσεων, καθώς και από τα αντίστοιχα έσοδα των Αθλητικών Οργανισμών που διοργανώνουν Διεθνείς, Ευρωπαϊκούς, Παγκόσμιους και Ολυμπιακούς Αγώνες, ποσοστό δέκα τοις εκατό (10%) αποδίδεται στο Υπουργείο Δημόσιας Τάξης και καταβάλλεται ως αποζημίωση στο αστυνομικό προσωπικό για την πρόσθετη απασχόλησή του προς λήψη μέτρων τάξης και ασφάλειας στους προαναφερόμενους αγώνες. Ο τρόπος και η διαδικασία απόδοσης του ανωτέρω ποσού στο Υπουργείο Δημόσιας Τάξης, η διαχείριση, ο επιμερισμός και ο τρόπος καταβολής του στους δικαιούχους και κάθε άλλη αναγκαία λεπτομέρεια καθορίζονται με απόφαση των Υπουργών Οικονομικών, Δημόσιας Τάξης και Πολιτισμού. 2. Η διάταξη του εδαφίου β της παρ. 5 του άρθρου 41 του ν. 2725/1999 (ΦΕΚ 121 Α ) καταργείται κατά το μέρος που αφορά το προσωπικό της Ελληνικής Αστυνομίας. Άρθρο 34 Ανανέωση προθεσμίας δήλωσης κυνηγετικών όπλων Η προθεσμία της παρ. 4 του άρθρου 29 του ν. 2168/1993 (ΦΕΚ 147 Α ), όπως παρατάθηκε με το άρθρο 4 του ν. 2334/1995 (ΦΕΚ 184 Α ) και το άρθρο 4 του ν. 2452/1996 (ΦΕΚ 283 Α ) ανανεώνεται για ένα (1) έτος από την ημερομηνία έναρξης ισχύος του παρόντος νόμου. Άρθρο 35 Κάλυψη δαπάνης Από τις διατάξεις του παρόντος νόμου προκαλούνται δαπάνες ύψους 5.360 εκατ. δραχ. περίπου για το έτος 2000, 5.500 εκατ. δραχ. για το έτος 2001 και 5.460 εκατ. δραχ. για καθένα από τα έτη 2002 έως 2004, που αντιρροπούνται μέχρι του ποσού των 300 εκατ. δρχ. περίπου ετησίως από την κατάργηση ενενήντα τεσσάρων (94) θέσεων αστυφυλάκων. Οι ανωτέρω δαπάνες κατά το υπόλοιπο μέρος τους, καθώς και οι ακαθόριστες δαπάνες, που προκαλούνται από την εφαρμογή των διατάξεων του άρθρου 25, θα αντιμετωπίζονται με την εγγραφή ανάλογων πιστώσεων στους σχετικούς ΚΑΕ των κατ έτος προϋπολογισμών εξόδων Ε.Φ. 43 - 110 «ΕΛΛΗΝΙΚΗ ΑΣΤΥΝΟΜΙΑ» και Ε.Φ. 43 - 120 «ΠΥΡΟΣΒΕΣΤΙΚΟ ΣΩΜΑ». Επίσης προκαλείται δαπάνη ύψους 2,5 δις δρχ., η οποία θα βαρύνει κατ ισομοιρία τις πιστώσεις του Π.Δ.Ε. οικ. ετών 1999 και 2000 και χρηματοδοτείται κατά 75% από πόρους του Β Κ.Π.Σ.. Άρθρο 36 1. Συνιστώνται στο Υπουργείο Δημόσιας Τάξης δύο (2) οργανικές θέσεις ειδικού επιστημονικού προσωπικού σε θέματα διαχείρισης κρίσεων με σχέση εργασίας ιδιωτικού δικαίου ορισμένου χρόνου, που έχουν τα γενικά προσόντα διορισμού των δημοσίων πολιτικών υπαλλήλων και τα προσόντα της παραγράφου 2 του άρθρου 25 του ν. 1943/1991. Το γνωστικό αντικείμενο εξειδίκευσης του προσωπικού αυτού καθορίζεται με απόφαση του Υπουργού Δημόσιας Τάξης και οι αποδοχές του με απόφαση των Υπουργών Οικονομικών και Δημόσιας Τάξης. Η πρόσληψη γίνεται σύμφωνα με τις ισχύουσες διατάξεις με σύμβαση διάρκειας πέντε (5) ετών, που μπορεί να ανανεώνεται με απόφαση του Υπουργού Δημόσιας Τάξης. Οι ως άνω θέσεις κατανέμονται σε μεγάλες οργανικές μονάδες της Ελληνικής Αστυνομίας, σύμφωνα με τις ισχύουσες διατάξεις. Το ειδικό επιστημονικό προσωπικό των θέσεων αυτών φέρει τον τίτλο «Διαπραγματευτές Κρίσεων» και έχει ως αρμοδιότητα την παροχή ειδικής υποστήριξης στο έργο των προϊσταμένων των οικείων αστυνομικών αρχών ή των επικεφαλής των αστυνομικών ομάδων δράσης και διαχείρισης κρίσεων, για το μεθοδικότερο και αποτελεσματικότερο χειρισμό υποθέσεων, κατά την προετοιμασία ή τη διεξαγωγή αστυνομικών επιχειρήσεων, ιδιάζουσας φύσης και σημασίας, που απαιτούν τη διαπραγματευτική διαμεσολάβηση μεταξύ των αστυνομικών αρχών και άλλων εμπλεκόμενων πλευρών, με στόχο την εκτίμηση των προβλημάτων και το σχεδιασμό των κατάλληλων χειρισμών, την εκτόνωση της κατάστασης και την ομαλή διευθέτηση των πραγμάτων και την αποτελεσματική έκβαση των αστυνομικών επιχειρήσεων. Οι τομείς στους οποίους δραστηριοποιούνται οι Διαπραγματευτές Κρίσεων είναι ιδίως οι απαγωγές προσώπων, οι ομηρίες, η αποτροπή διατάραξης της ασφάλειας των συγκοινωνιών, παρακώλυσης συγκοινωνιών, καθώς και παρακώλυσης της λειτουργίας κοινωφελών εγκαταστάσεων, οι καταλήψεις και εκκενώσεις χώρων, κτιρίων και εγκαταστάσεων, οι παγιδεύσεις εγκληματιών στο χώρο του εγκλήματος, οι αεροπειρατείες, οι καταλήψεις μαζικών μέσων μεταφοράς και οι απόπειρες αυτοκτονιών. Ο τρόπος και διαδικασία ανάληψης δράσης του ως άνω προσωπικού, τα δικαιώματα και υποχρεώσεις αυτού, τα συναφή θέματα και κάθε αναγκαία λεπτομέρεια ρυθμίζονται με τους οικείους Κανονισμούς του Σώματος. Οι κατά τις κείμενες διατάξεις αρμοδιότητες των οικείων αστυνομικών αρχών δεν θίγονται με τις ρυθμίσεις της παρούσας παραγράφου. 2. Στο τέλος του άρθρου 3 του ν. 2713/1999 (ΦΕΚ 89 Α ) προστίθεται εδάφιο ως εξής: «Κατά παρέκκλιση των διατάξεων του άρθρου 243 του Κ.Π.Δ., οι Εισαγγελείς του παρόντος άρθρου δύνανται, σε εξαιρετικές ή επείγουσες περιπτώσεις, να παραγγέλλουν στους ανακριτικούς υπαλλήλους της Διεύθυνσης Εσωτερικών Υποθέσεων τη διενέργεια προκαταρκτικής εξέτασης ή προανακριτικών πράξεων, για εγκλήματα του παρόντος νόμου. Κατά τη διάρκεια της προδικαστικής έρευνας επιτρέπεται, εφόσον κρίνεται αναγκαίο, η προσαγωγή μαρτύρων και υπόπτων στην έδρα της Υπηρεσίας για εξέταση. Η κατά τα ανωτέρω σχηματιζόμενη δικογραφία διαβιβάζεται μετά την περάτωσή της στον αρμόδιο για την ποινική δίωξη Εισαγγελέα Πλημμελειοδικών.» 3. Κατά την αληθή έννοια του άρθρου 183 του π.δ. 410/1995 (ΦΕΚ 231 Α ) «Περί Δημοτικού και Κοινοτικού Κώδικα», η αστική ευθύνη των αιρετών οργάνων των πρωτοβάθμιων Ο.Τ.Α., που αναφέρονται στην παράγραφο 1 του ίδιου άρθρου, περιορίζεται, μόνο στην υποχρέωση προς αποζημίωση των οικείων νομικών προσώπων, για κάθε θετική ζημιά που προξενήθηκε εις βάρος της περιουσίας τούτων από δόλο ή βαριά αμέλειά τους, δεν υπέχουν δε ατομική ευθύνη τα ίδια όργανα, προς αποζημίωση τρίτων. 4. Οι θέσεις του κλάδου ΔΕ Φύλαξης, που καθορίστηκαν με την υπ αριθμ. 78010/5.8.1999 κ.υ.α. (ΦΕΚ 1676 Β ) για την έναρξη λειτουργίας του Κέντρου Απεξάρτησης Τοξικομανών Κρατουμένων Ελαιώνα Θηβών και προκηρύχθηκαν προς πλήρωση με την υπ αριθμ. 150517/ 30.11.1999 κοινή απόφαση - προκήρυξη των Υπουργών Εσωτερικών, Δημόσιας Διοίκησης και Αποκέντρωσης και Δικαιοσύνης (ΦΕΚ 91 τ. ΠΑΡΑΡΤΗΜΑ/8.12.1999), ορίζονται σε εκατό (100). Η πλήρωση του συνόλου των θέσεων θα πραγματοποιηθεί από την Τριμελή Επιτροπή του διαγωνισμού που προκηρύχθηκε με την υπ αριθμ. 150517/30.11.1999 (ΦΕΚ 91 τ. ΠΑΡΑΡΤΗΜΑ/8.12.1999) κοινή απόφαση των Υπουργών Εσωτερικών, Δημόσιας Διοίκησης και Αποκέντρωσης και Δικαιοσύνης, κατά τα ειδικότερα οριζόμενα στο υποστοιχείο Δ.Ι. της απόφασης αυτής. Άρθρο 37 Το άρθρο 8 του Ν. 2465/1997 αντικαθίσταται ως εξής: «1. Ο έλεγχος εφαρμογής της κείμενης νομοθεσίας για την κυκλοφορία των ελληνικών και αλλοδαπών φορτηγών αυτοκινήτων ιδιωτικής και δημόσιας χρήσης και τις διενεργούμενες με αυτά μεταφορές ανατίθεται στις ακόλουθες αρχές, στα πλαίσια της κατά τόπο αρμοδιότητάς τους: α. στο Σ.Δ.Ο.Ε., β. στις Λιμενικές και Τελωνειακές Αρχές, γ. στις Αστυνομικές Αρχές, δ. στις Υπηρεσίες του Υπουργείου Μεταφορών και Επικοινωνιών και στις Υπηρεσίες Μεταφορών και Κ.Τ.Ε.Ο. των Νομαρχιακών Αυτοδιοικήσεων. 2. Για τις παραβάσεις των διατάξεων της παρούσας παραγράφου επιβάλλονται, πέραν των προβλεπόμενων στην ισχύουσα νομοθεσία ποινικών κυρώσεων, και οι ακόλουθες διοικητικές κυρώσεις: α. Για παραβάσεις του π.δ. 91/1988: (1) Μη έγκυρο μισθωτήριο, θεωρημένο από την αρμόδια Δ.Ο.Υ.. Πρόστιμο διακοσίων χιλιάδων (200.000) δραχμών. (2) Μη υπαλληλική ιδιότητα οδηγού. Πρόστιμο διακοσίων χιλιάδων (200.000) δραχμών. (3) Μίσθωση οχήματος κατά παράβαση των διατάξεων του π.δ. 91/1988. Πρόστιμο τετρακοσίων χιλιάδων (400.000) δραχμών και αφαίρεση της άδειας και των πινακίδων κυκλοφορίας για χρονικό διάστημα τεσσάρων (4) μηνών. (4) Εκπρόθεσμη υποβολή του συμφωνητικού της παρ. β του άρθρου 5 του Π.Δ. 91/1988. Πρόστιμο εκατό χιλιάδων (100.000) δραχμών. Η παράβαση αυτή βεβαιώνεται μόνο από τις Υπηρεσίες του τομέα Μεταφορών και Επικοινωνιών της αρμόδιας Νομαρχιακής Αυτοδιοίκησης. β. Για παραβάσεις του Κ.Ο.Κ. (Ν. 2696/1999 - ΦΕΚ 57 Α ): (1) Υπέρβαση σε ποσοστό άνω του 20% ορίου μικτού βάρους ή της μέγιστης επιτρεπόμενης φόρτωσης κατ άξονα από Φ.Δ.Χ. αυτοκίνητα, εκτός εκείνων που κυκλοφορούν σύμφωνα με τις διατάξεις του ν.δ. 531/1970 (ΦΕΚ 101 Α ), καθώς και του ν. 1073/1980 (ΦΕΚ 214 Α ). Πρόστιμο τετρακοσίων χιλιάδων (400.000) δραχμών και αφαίρεση της άδειας και των πινακίδων κυκλοφορίας για ένα (1) μήνα.